**Աննա Ռոզալիա Բոշ** (ֆր.՝ Anna Rosalie Boch, փետրվարի 10, 1848(1848-02-10), Saint-Vaast, Լա Լուվեր, Սուանիե, Էնո, Բելգիա - փետրվարի 25, 1936(1936-02-25) կամ 1936, Իքսել, Բրյուսել, Բելգիա և Բրյուսել, Բելգիա), ֆրանսիացի և բելգիացի նկարչուհի և մեկենաս։

Կենսագրություն
--------------

Աննա Բոշը հախճապակու գործարանատիրոջ, Villeroy & Boch ընկերության սեփականատերերից մեկի՝ Վիկտոր Բոշի ավագ դուստրն էր և նկարիչ Էժեն Բոշի ավագ քույրը։ Սկսել է զբաղվել գեղանկարչությամբ Իսիդոր Վերհայդենի ղեկավարությամբ, ով նրան խորհուրդ է տալիս շարունակել ուսումը Փարիզում։ 1863 թվականին Աննան գալիս է Փարիզ և ընդունվում Ժյուլիանի ակադեմիա, Թոնի Ռոբեր-Ֆլյորի դասարանը։ 1885 թվականին նա ծանոթանում է բելգիական ավանգարդիստական Les XX խմբի հիմնադիրներից մեկի՝ նկարիչ Թեո վան Ռեյսսելբերգի հետ, ով ակտիվորեն զբաղվում էր Բելգիայի և Ֆրանսիայի միջև մշակութային փոխանակության կազմակերպմամբ։

Աննա Բոշը սկզբում իր կտավները նկարել է իմպրեսիոնիստական, հետագայում հետիմպրեսիոնիստական ոճով և ընդունվել է Les XX խմբի մեջ։ 1890 թվականին նա ցուցադրեց իր աշխատանքները այդ ընկերության ցուցահանդեսում և, ցանկանալով օգնել հիվանդ նկարչին, գնել է Վինսենթ վան Գոգի Կարմիր այգու լեռը նկարը (1888 թ. Ալեքսանդր Պուշկինի անվան գեղարվեստի պետական թանգարան, Մոսկվա), որը անհիմն համարվում էր նկարչի կենդանության օրոք վաճառված միակ գեղանկարչական աշխատանքը։

Եղբայր և քույր Էժեն և Աննա Բոշերն իրականացնում էին ակտիվ մեկենասական գործունեություն, նրանց առևտրական ներկայացուցիչը Les XX խմբի քարտուղար, փաստաբան Օ. Մաուսն էր։ 1890 թվականին նրանք կազմակերպում են բենեֆիս Պոլ Գոգենի պատվին։ 1891 թվականին Աննա Բոշը գնում է Վինսենթ վան Գոգի ևս մեկ կտավ (որը վաճառում է 1907 թվականին)։ Նրա գեղանկարչական հավաքածուն ընդգրկում էր Գոգենի, Ժորժ Սյորի, Պոլ Սինյակի, Ջեյմս Էնսորի վրձնի աշխատանքները։ Իքսելլում գտնվող իր տանը Ա. Բոշը բացել էր գեղարվեստի աշխարհիկ սրահ, որտեղ հաճախում էին բազմաթիվ նկարիչ ավանգարդիստներ։

Գրականություն
-------------

* Thieme-Becker. Allgemeines Lexikon der bildenden Künstler von der Antike bis zur Gegenwart. — Lpz.: Seemann, 1907—1950; Taschenbuchausgabe: Münch.: DTV, 1992. — ISBN 3-423-05908-7
* Matthias Arnold. Vincent van Gogh (Biographie). — Münch.: Kindler, 1993. — ISBN 3-463-40205-X
* Thérèse Faider-Thomas. Anna Boch und Eugène Boch: Werke aus den Anfängen der modernen Kunst. — Mettlach: Villeroy & Boch, 1971.

Պատկերասրահ
-----------

* Կինը ռոդոդենդրոնի մոտ, մոտ. 1900Կինը ռոդոդենդրոնի մոտ, մոտ. 1900
* Ֆալե,  1900/1902Ֆալե, 1900/1902
* Լիլին, մոտ. 1910Լիլին, մոտ. 1910
* Բրետանիի ժայռեր, 1901Բրետանիի ժայռեր, 1901
* Տեսարան Վեերից, Զելանդիա, 1906Տեսարան Վեերից, Զելանդիա, 1906

Ծանոթագրություններ
------------------

1. 1 2  Biographie Nationale de Belgique (ֆր.) / Académie royale des sciences, des lettres et des beaux-arts de Belgique — BXL.
2. 1 2 3 4  Dictionnaire des Wallons (ֆր.) — Fédération Wallonie-Bruxelles, Institut Jules-Destrée.
3. 1 2 3 4 5 6
4. ↑
5. ↑  RKDartists (նիդերլ.)
6. ↑  *Дмитриева Н. А* Винсент Ван Гог. — Рипол Классик, 1980. — 41 с. — ISBN 9785386078409
7. ↑  «Легенда о Ван Гоге | Публикации | Вокруг Света» (ռուսերեն)։ www.vokrugsveta.ru։ Վերցված է 2018-09-05

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz · RKDartists · Find A Grave |
|  |
| 

|  Չափորոշչային վերահսկողություն |
| --- |
|  |
| BNF: 12412484s · GND: 128817747 · ISNI: 0000000066831289 · LCCN: nr93018060 · NTA: 227883985 · SUDOC: 033238316 · VIAF: 55209252 · ULAN: 500022508 · WorldCat VIAF: 55209252 |

 |

 |